als_Latn dik_Latn sag_Latn
Kjo e diel sjell derbin e madh ndërmjet dy kandidatëve për titull të kampionit, Hajvalisë dhe Trepçës ’89.
Kjo përballje zhvillohet në stadiumin e Prishtinës, ku të dyja ekipet pritet të bëjnë luftë të madhe për tri pikë, pasi Feronikeli ka fituar të premten, dhe iu ka ikur me tetë pikë avantazh këtyre dy ndjekësve.
Kjo nuk po i shqetëson as prishtinasit e as mitrovicasit, të cilët thonë se “Nikli” i ka fituar tri ndeshje të lehta, kurse tani e presin sfidat e vështira, andaj besojnë se lideri do të ndalet shumë shpejt.
Njëjtë thonë edhe për Prishtinën, që është e dyta, me dy pikë më shumë sesa ekipet që sot do t’i vë përball derbi i javës së 19-të.
“Faktikisht ekipi ynë është më cilësor, nëse analizohet në detaje. Por, kjo nuk do të thotë që do të jemi më të fortë në fushë përballë 89-shit, që ka ekip të fortë. Duhet ta japim maksimumin secili prej nesh për ta arritur fitoren.Nëse e bëjmë një gjë të tillë, atëherë do ta arrijmë qëllimin”, ka thënë mbrojtësi i Hajvalisë, Erdin Hashani.
Edhe 89-shi thotë se do ta kërkojë trepikëshin përballë ekipit të Ismet Munishit.
“Ndeshja me Hajvalinë është derbi, dhe në ndeshje të tilla çdo rezultat është i mundshëm. Si në çdo ndeshje tjetër, edhe ndaj Hajvalisë, do të hyjmë për fitore”, ka pohuar Drilon Musaj.
Ndërkohë, po të dielën, Prishtina – e cila i ka fituar dy ndeshjet e para të sezonit pranveror – do ta kërkojë fitoren e tretë si mysafire e Ferizajt, për t’i qëndruar prapa Feronikelit me vetëm tri pikë më pak.
Në të kundërtën, bardhekaltrit mund ta humbasin pozitën e dytë.
Superliga – Xhiroja e 19-të
E diel
Hajvalia – Trepça ‘89
Vëllaznimi – Kosova (V)
Ferizaj – Prishtina
Drita – Istogu
Ndeshjet fillojnë në orën 13:00
Liga e Parë – Xhiroja e 17-të
E diel
Vllaznia (P) – Llapi
E hënë
Lepenci – Rahoveci
Ndeshjet fillojnë në orën 13:00
Widget powered by WhatstheScore.com
Ky portal menaxhohet nga "Veriu.info" SH.P.K. - Mitrovicë. Të gjitha të drejtat janë të rezervuara. Kontakti: Tel. 044 / 649 – 349 E-mail: veriu.info@gmail.com © Veriu.Info | 2014
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn ace_Latn ces_Latn als_Latn vec_Latn als_Latn als_Latn luo_Latn hun_Latn als_Latn plt_Latn als_Latn hne_Deva als_Latn